Pardos Doraș, în vârstă de aproape 50 de ani, din comună Stănești este teroarea localnicilor, de două luni de zile. Respectivul a dat foc la islazul comunal, a intrat în grădinile oamenilor și le-a incendiat, a dat foc drapelului arborat la Primărie, asta în timp ce înjură și amenință pe toată lumea. Bărbatul este doar amendat de poliție, dar, pentru că nu are loc de muncă aceste amenzi nu vor fi plătite iar efectul este zero.
Cetățenii din localitate cer internarea lui Pardos la Psihiatrie, loc în care a mai fost de nenumărate ori dar este ținut o zi și apoi externat. Autoritățile nu iau însă alte măsuri și așteaptă să se întâmple parcă o nenorocire pentru a interveni, atâta timp cât respectivul amenință că dă foc la bunurilor cetățenilor de bună credință din Stănești.
Astăzi, unul dintre localnici a sunat la 122 după ce Pardoș l-a înjurat și amenințat că îi dă foc la camion și îl omoară. Amenințările și injuriile le-a făcut Pardos de față cu polițistul din comună care a menționat că îl va amendă cu o mie de lei. Din păcate, această măsură nu rezolvă problema cu omul cu probleme sociale și psihice.